XVIII üldtantsupidu

XVIII üldtantsupidu toimus 3.–5. juulini 2009. aastal Tallinnas. Peoga, mille teema on "Meri", tähistati muuhulgas 75 aasta möödumist I üldtantsupeost. Peo mereteemalised vahetekstid kirjutas ja esitas Jaan Tätte. Kolmel etendusel käis kokku 33 900 pealtvaatajat."Lõppes laulu- ja tantsupidu" ERR, 5. juuli 2009

Tantsupeo kunstiline juht oli Ülo Luht. Peo aujuht ja ideekavandi autor oli Henn Tiivel. Segarühmade üldjuhid olid Marina Kuznetsova, Maido Saar, Linda Pihu, Märt Agu, Helle-Mare Kõmmus ja Erika Põlendik, naisrühmade üldjuhid Maire Udras ja Tiiu Pärnits ning võimlemisrühmade üldjuht Riina Voolpriit.

Peole registreerus ligi 11 000 tantsijat ja võimlejat. Eelproovide käigus valiti nende seast välja 534 tantsu- ja võimlemisrühma 7460 esinejaga. Teiste hulgas tulid peole neli rühma Soomest ja kolm Lätist kokku 136 esinejaga. Koos saatjate, juhendajate ja üldjuhtidega oli osalejaid 8713.Kirsi Lattu: "Selgusid suvisel tantsupeol osalejad" Maaleht, 11. mai 2009

Esitamisele tuli 20 tantsuseadja looming. 29-st esitusele tulnud tantsust 18 olid loodud seekordseks tantsupeoks."Tantsud" Laulu- ja Tantsupeo SA, 17. aprill 2009Laulu- ja tantsupeo teataja. Laulu- ja Tantsupeo SA, juuli 2009, lk 78–87. 

 Sisu 

Tantsupidu "Meri" jutustas tantsu ja liikumisnumbrite abil iseseisva, konkreetse alguse ja lõpuga ning kindlate alltekstidega loo mereäärsest rahvast, kes on vaatamata katsumustele selle mere kallastele pidama jäänud.

Pidu algas kogu tantsuväe etendatud maa kerkimisega merest, tekkis Eesti kontuur. Järgnesid rannarahva pidu, rannanoorte esimesed paadikatsetused, laeva ehitamine, meeste lahkumine merele, kohtumised võõrastel kallastel, mere karmus, laevahukk ning hukust pääsenud meeste naasmine kodurannale. Etenduse lõpetas tants "Mere pidu" Virve Kösteri muusikale.

 Viited 

 Välislingid 

 XVIII tantsupeo ajaveeb

18
Üldtantsupidu